langs: gl gl gl gl ca gl en gl pt gl gl gl gl gl gl gl gl gl gl it nl gl gl es gl gl gl gl gl gl gl gl es it nl gl gl es pt gl gl gl gl gl gl gl gl gl gl gl gl it nl gl gl es gl gl gl gl gl gl gl gl gl gl it nl gl gl es gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Setembro 2015 – A Nosa Voz
Vida e actualidade da Diocese de Lugo
Novo deán da Catedral de Lugo
Mario Vázquez foi elixido polo pleno do cabido catedralicio como deán da Catedral para os próximos 4 anos. Substitúe no cargo a Gonzalo Fraga Vázquez.
Na entrega do seu nomeamento estiveron presentes membros do cabido catedralicio.
Na actualidade, Mario Vázquez, é Vicario Xeral da Diocese, profesor do Instituto Teolóxico Lucense e profesor da Universidade de Santiago de Compostela na Facultade de Formación do Profesorado.
O cabildo catedralicio, presidido polo Bispo de Lugo, está composto por catorce membros. O seu nacemento como institución pérdese no tempo. Desde mediados do século VII ata comezos do XIII, o clero adscrito ao servizo da Catedral de Lugo vivía formando unha comunidade, e polo tanto, regulado por unha regulamentación similar ás monásticas da época. Dado que Don Rodrigo figura en 1155 como Prior Canonicae, e subscribe como deán en 1168, probablemente nomeado polo Papa Alexandre III, conclúese que é nesa época cando a institución comeza a súa singradura.
Categorías DioceseEtiquetas Cabido CatedralicioDeixa un comentario
Non os camiños, senón o camiño. É o mesmo de Xesús: Ou sexa, Xesús mesmo. O que pasa é que ese camiño que é Xesús ten diversas e múltiples variedades. Pero sempre é o mesmo.
Xesús camiña por terra, mar e aire. Alí onde respira un ser humano, alí está el. Tamén Xesús transita pola selva amazónica do Perú. Alí (aquí) tamén alarga os seus pasos para chegar pronto ao ferido do camiño. E faio a través de trochas e veredas, de baixos e outeiros, en carro ou a pé. Non importa a lama ou as inclemencias do tempo. O importante é o corazón que move montañas e obstáculos.
Xesús é ese camiño, ás veces empinado, por onde avanzan os seus enviados. Os misioneiros somos así. O lume de Pentecostés, nos albores da Igrexa, segue quentando corazóns e fai que o desafío de Xesús “vaian e anuncien” siga provocando vontades e compromisos.
Ser misioneiro é andar o mesmo camiño de Xesús, é dicir, facerse camiño co Mestre. É El quen abre paso. Nós seguímolo e deixámonos contaxiar pola súa forza evanxelizadora. Prestámoslle os nosos pés para andar, os nosos brazos para abrazar, os nosos ollos para ver, os nosos oídos para escoitar, o noso corazón para amar.
Non hai nada nin ninguén que poida impedir seguir a Xesús cando El chama e elixe. “Ven e sígueme”. Tres palabras que arrolan a alma e converten en ceo o “si” do elixido.
Este é o meu testemuño misioneiro cando o 15 de outubro estea cumprindo os meus 26 anos na Misión Pasionista do Perú.
P. Odilo González, c.p.
Categorías DioceseEtiquetas misioneirosDeixa un comentario
«Comprar é sempre un acto moral»
28/09/2015 por A Nosa Voz
Os micropréstamos rápidos están de moda. En 15 minutos e sen papeleo tes todo arranxado. Abonda dicir canto diñeiro necesitas e canto tempo vas tardar en devolvelo.
En principio, todo é correcto e, ata, laudable que haxa alguén disposto a axudarche nun momento de necesidade extrema: por exemplo, que se lle rompan as lentes ao neno.
En cuestións de diñeiro todos sabemos que as cousas non son así e que ninguén ata os cans con longanizas, e ninguén dá os duros a catro pesetas. Alguén intentou ler na TV a letra pequena destes anuncios? É imposible. A única forma de facelo sería gravando o anuncio e reproducilo despois a cámara lenta e pausando a imaxe.
Se aplicásemos o sentido común e lésemos as condicións finais veriamos que as cousas non son tan doadas nin tan bonitas, pero a estas alturas xa estabas todo ilusionado con que poderías ir de vacacións ou arranxar as lentes do neno.
-Estes micropréstamos rápidos están limitados a unha cantidade aproximada de 600€ a 30 días. Se non teño hoxe 200€ (para as lentes) vou ter dentro dun mes 221€? Non teño diñeiro para o arranxo das lentes, pero vexo o anuncio nunha TV que me custou 700€.
-Se é todo tan rápido por que a letra pequena sempre di “oferta de financiamento suxeito á aprobación de N.” ou que teñas a man DNI e a última nómina? Non me creo o dos 15 minutos nin o de “sen papeleo” Se teño nómina e o asunto tarda uns días, o mellor é esperar a cobrar o soldo do mes para arranxar as lentes; e afórrome 21€.
Fai uns anos, cando empezou esta moda, estaba na cola dun banco e chegou un mozo solicitando un destes préstamos. O argumento que el esgrimía era o da carta publicitaria que lle chegou a casa. Polo que puiden escoitar, as cousas non eran tan rápidas nin tan fáciles, e quedaba de manifesto que a publicidade era enganosa. O mozo estaba decepcionado e sen solución para o que cría ter un remedio milagroso do “deus-banco”.
Fai uns meses veu unha freguesa cun problema económico. Tratábase de liquidar a herdanza dunhas leiras e necesitaba pagar o imposto. Viu un destes anuncios en TV e chamou. Enviáronlle o sobre coa documentación para solicitar o préstamo, pero aparece un problema: excedía o límite de idade esixido. O seu gozo nun pozo. Ao final o préstamo rápido e sen máis requisitos que a súa palabra concedeullo Cáritas Parroquial.
Poderíanse extraer moitas conclusións de todo isto. Non creo que sexa algo tan inocuo como parece. Detrás hai un complexo modo de vida que non é saudable para as persoas que nos leva a asumir riscos innecesarios e caer en pozos cada vez máis profundos.
Termino con dúas citas da encíclica do Papa Francisco Laudato si: “Mentres máis baleiro está o corazón da persoa, máis necesita obxectos para comprar, posuír e consumir”(LS 204) “Comprar é sempre un acto moral, e non só económico” (LS 206).
Categorías OpiniónEtiquetas consumismoDeixa un comentario
X Festa da Familia Adoradora
26/09/201526/09/2015 por A Nosa Voz
A Adoración Nocturna organiza unha festa adoradora o 27 de setembro en Sarria que terá o seguinte programa:
Ás 11,00 h: Recepción de adoradores/as e acompañantes na Casa da Cultura, Rúa Marqués de Ugena, s/n.
Ás 11,30 h: Saúdo do Presidente Diocesano e conferencia sobre “Vida e obra do Venerable Luis de Trelles” a cargo de D. Manuel Urbano Barrio, O.F.S. arquitecto e adorador nocturno.
Ás 12,30 h: Procesión de bandeiras desde a citada Casa da Cultura ata a Parroquia de Santa Mariña.
Ás 13,00 h: Celebración da Eucaristía na citada parroquia.
Ás 14,30 h: Comida de confraternidade no restaurante Litmar, Rúa Ameneirizas, 1
Ás 17,00 h: Saída cara ao Santuario de “Santa María de Corbelle” onde se celebrará un acto mariano co rezo do Santo Rosario, “Ofrenda Floral” e dedicación do mesmo á Santísima Virxe, finalizando os actos cun canto mariano.
A asistencia de 170 adoradores/as das seccións de Chantada, Lalín, Lugo, Portomarín, Samos e Sarria contribuirá á brillantez dos actos e fins apostólicos destas reunións anuais. Tamén asisten familiares e amigos.
Categorías DioceseEtiquetas Adoración NocturnaDeixa un comentario
Novena en honra de San Froilán
26/09/2015 por A Nosa Voz
Na parroquia lucense de San Froilán hai a novena ao santo do 26 de setembro ao 4 de outubro. A partir das 19:30h celébranse os seguintes actos: Eucaristía, Novena, Rosario.
Para esta ocasión recupéranse os escritos orixinais da Novena que elaborara o anterior párroco Jesús Cabo Gómez.  Inclúense textos bíblicos seleccionados por José Antonio González García, por unha parte textos evanxélicos (que se usan este ano) e tamén textos paulinos. A revisión teolóxica correu a cargo de Mons. Alfonso Carrasco Rouco.
Categorías ParroquiasEtiquetas San froilán1 comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl gl gl gl gl gl en gl gl gl pt gl gl gl gl gl gl gl it nl gl gl es gl gl gl gl gl gl gl it nl gl gl gl gl gl pt gl gl gl gl gl gl gl gl gl gl gl it nl gl gl gl gl gl gl gl en pt gl gl ru gl gl gl pt en gl gl gl gl gl gl gl it nl gl gl gl gl gl gl gl gl gl gl en gl en gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Asemblea da Unión Eucarística Reparadora de Galicia
11 h Recollida de material
Presentación do encontro e participantes
11,30 h Relatorio: “A Eucaristía como don”
12,15 h Coloquio- Dinámica do tema
13 h Eucaristía (Participación dos centros)
16 h Acto eucarístico- Catedral (Imposición de insignias)
17 h Tempo libre. Visita turística Catedral e cidade.
Para inscribirse chamar ao teléfono 982 23 11 43  extensión 119
Categorías IgrexaEtiquetas Unión Eucarística ReparadoraDeixa un comentario
21/05/2019 por A Nosa Voz
O VI Domingo de Pascua a Igrexa española celebra a Pascua do enfermo. Ese día -26 de maio- é o final dun itinerario que se iniciou o 11 de febreiro, Xornada Mundial do Enfermo.
A Igrexa española achégase no seo das súas comunidades parroquiais, ao mundo dos enfermos, as súas familias e os profesionais sanitarios. E mostra o rostro de Cristo curando e acompañando.
O tema desta Campaña é «O voluntariado na Pastoral da Saúde». Todos temos necesidade de ser coidados, acompañados e poder compartir as nosas dores e soidades.
«Gratis recibistes, dade gratis», é o lema deste ano.
Con esta Campaña preténdese recoñecer o valor da gratuidade na entrega ao coidado dos enfermos, como recoñecemento do recibido. Cómpre facer unha reflexión na importancia do voluntariado e a necesidade de animar a máis persoas nesta dirección.
Categorías IgrexaEtiquetas Pascua do EnfermoDeixa un comentario
Carta dos bispos de Galicia animando aos pais a solicitar Ensinanza Relixiosa na escola
14/05/2019 por A Nosa Voz
Un ano máis dirixímonos a vós e a toda a comunidade cristiá con motivo da Xornada Diocesana sobre o Ensino Relixioso na Escola. En datas próximas teredes que decidir sobre a petición do Ensino Relixioso Católico para os vosos fillos nos centros educativos. Con este motivo os bispos da Igrexa en Galicia queremos lembrarvos algúns aspectos fundamentais respecto da presenza da relixión no sistema educativo.
1.- É un dereito exclusivo de vós, pais e nais. Na educación dos vosos fillos sodes vós os que tedes ese dereito. Así o recoñecen a Constitución Española (art. 27,3), os Acordos Internacionais entre a Igrexa e o Estado español (art. 1,1), e todas as Leis educativas que se implantaron en toda Europa. Vós tedes que orientar a educación dos vosos fillos. É un dereito fundamental voso.
2.- A materia de relixión na escola non é unha concesión benévola dun Goberno. Todo goberno e as institucións educativas, sociais e sindicais deben respectar o dereito dos pais a que os seus fillos sexan educados segundo as súas conviccións relixiosas e morais. Este dereito debe ser recoñecido e aceptado, e hase de garantir o seu cumprimento.
3.- Sen dúbida están a xurdir voces contra a presenza da relixión no sistema educativo. Algúns están interesados en non darlle cabida no ámbito educativo. Certamente hai que subliñar que o ensino relixioso contribúe á formación integral da persoa. Ante determinadas formulacións tedes que favorecer a auténtica educación dos vosos fillos.
4.- A finalidade da educación relixiosa escolar pretende axudar aos vosos fillos a: desenvolver unha formación integral, proporcionar criterios e valores cristiáns que configuren a súa personalidade descubrindo o sentido da vida, favorecer a relación entre fe e cultura nunha visión cristiá da vida, capacitar para o diálogo respectuoso e construtivo con outras tradicións relixiosas, ofrecer en diálogo coas demais materias a resposta cristiá ás grandes preguntas da vida e dar a coñecer a Xesucristo e á súa Igrexa.
Consideramos que a formación relixiosa na Escola é unha achega necesaria para a mellor educación dos vosos fillos. Certamente é sempre unha opción libre.
Tratade de que crezan cunha cultura impregnada da formación relixiosa católica!
5.- Facemos unha chamada á vosa responsabilidade educativa. Procurade solicitar, para os vosos fillos, o ensino da Relixión Católica nos centros educativos. É unha consecuencia do compromiso cristián que asumistes ao bautizar aos vosos fillos.
Solicitade libre e responsablemente o ensino relixioso para os vosos fillos!
6.- É necesario que, desde as nosas comunidades deamos un impulso á educación cristiá. O gran esforzo ha de orientarse a que a familia, a parroquia e a escola traballen en colaboración para unha mellor educación.
Co noso agradecemento e apoio aos sacerdotes, aos pais e profesores que entregades xenerosamente o mellor de vós na educación dos vosos fillos e alumnos, bendicímosvos con afecto no Señor e encomendámosvos nas nosas oracións.
Categorías IgrexaEtiquetas Ensinanza relixosa na escolaDeixa un comentario
XLI Cursiño Rexional de Pastoral da Saúde – Galicia
03/05/2019 por A Nosa Voz
Neste ano 2019 a Comisión da Pastoral da Saúde, quixo destacar na Xornada Mundial do Enfermo o valor da gratuidade. É necesario facer unha reflexión na importancia do voluntariado e a necesidade de animar ás persoas nesa dirección.
O Papa Francisco lémbranos na súa mensaxe para a XXVII Xornada Mundial do Enfermo, celebrada o pasado 11 de febreiro, Nosa Sra. de Lourdes, que “a gratuidade humana é o fermento da acción dos voluntarios, que son tan importantes no sector sociosanitario e que viven de maneira elocuente a espiritualidade do Bo Samaritano”.
17:30 Visita guiada ao novo Hospital Álvaro Cunqueiro de Vigo (opcional)
19:00 Acollida na Residencia Maristas de Tui
20:00 Conferencia inaugural: “Propoñer o voluntariado aos mozos Modelo VIR” por Gerardo Dueñas, Psicólogo, Coordinador do Servizo de Asistencia Relixiosa Católica do Hospital Doutor Rodríguez Lafora
22:00 Compartir experiencias cunha actuación artística
09:00 Eucaristía na capela do Colexio Marista
10:30 Charla: “Acompañamento ao enfermo paliativo: experiencia médica e achega do voluntariado”. Dr. Álvaro Fdez Rial. Medicina Interna. HULA (Lugo).
12.30 Charla: “A enfermidade na Biblia. Do pecado á liberación.” Antonio Menduiña, párroco, Biblista e director do Institutos Teolóxicos de Vigo
16:00 Obradoiros: repartidos en 4 grupos de 25 (5 por Diocese). Ferramentas que nos axuden no noso servizo como voluntarios.
17:30 Peregrinación cara á Catedral
18:00 Celebración de clausura
18:30 Visita guiada (opcional) á Catedral
Categorías IgrexaEtiquetas Pastoral da SaúdeDeixa un comentario
Mercado solidario de Mans Unidas Lugo
02/05/2019 por A Nosa Voz
A Delegación de Mans Unidas de Lugo, organiza de novo un mercado solidario desde o día 2 ao 30 de maio.
LUGAR: Praza de Anxo Fernández Gómez (detrás do Concello de Lugo)
HORARIO: De luns a venres de 11 a 13.30 h e de 17 a 20 h.
Sábados de 11 a 13.30 h.
O recadado destinarase ao financiamento de dous proxectos:
No Municipio de San Martin de Jilotepeque, facilítase o acceso á auga a través da instalación de 5 sistemas de auga potable que beneficiarán a cinco comunidades indíxenas.
Construción dun novo edificio con capacidade para 40 nenos/as orfos, e un tanque para a recollida da auga de choiva en Wadali, un pobo do distrito de Amravati no Estado de Maharashtra.
Categorías IgrexaEtiquetas Mans UnidasDeixa un comentario
1 2 … 32 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl fi gl gl gl it nl gl gl gl gl gl gl gl gn it nl gl gl gl gl gl gl gl gl gl gl gl gl gl gl en gl es it nl gl gl gl gl gl gl gl gl gl gl gl gl gl it nl gl gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Encontro interdiocesano de pastoral xuvenil
Dúas veces ao ano as Delegacións de Mocidade das cinco dioceses galegas manteñen un encontro para programar actividades conxuntamente, valorar o feito e apoiarse entre si. Unha desas reunións foi o 29 de novembro en Lugo: estivo presidida polo Bispo da Diocese Mons. Alfonso Carrasco, revisouse o programa de formación de líderes evanxelizadores que está en marcha, GEN, e viuse a programación da Xornada Mundial da Xuventude en Panamá, a peregrinación a Fátima e actividades que se farán durante o verán.
Categorías IgrexaEtiquetas xuventudeDeixa un comentario
Xornada de oración polas vítimas de abusos
A Conferencia Episcopal Española (CEE) únese á petición do Papa para “orar polas vítimas de abuso sexual como parte da iniciativa da Xornada Universal da Oración”.
Categorías IgrexaEtiquetas infancia, xuventudeDeixa un comentario
Impacto das novas tecnoloxías no cerebro e o comportamento dos nenos e mozos (II)
Quen nos venden as novas tecnoloxías convéncennos de que posibilita a capacidade da multitarefa. Favorece isto aos nosos nenos e mozos?
Cando un adolescente está sentado fronte ao ordenador con catro pantallas abertas no seu monitor, realmente non está a realizar catro tarefas ao mesmo tempo. Está a realizar o que os neurocientíficos denominan «alternancia continuada da atención». É dicir, dedica uns minutos (ou menos) a realizar unha tarefa. Despois pasa á seguinte e aos poucos minutos a outra máis. E isto é así por unha sinxela razón: o noso cerebro non é capaz de realizar dúas tarefas á vez se estas implican á mesma zona do cerebro.
Un adolescente pode estudar mentres escoita música instrumental, por exemplo. Pero se ten que reter información verbal ao mesmo tempo que escoita cancións con letra no seu idioma, resultaralle extremadamente difícil memorizar. O seu cerebro saltará constantemente da letra da canción ao texto escrito. Non se concentrará, esgotará ao seu cerebro e a información non quedará ben fixada. Isto é así porque ambas as tarefas requiren a activación do mesmo centro da linguaxe.
O profesor Jim Taylor, da Universidade de Denver, explica que a multitarefa só é posible cando se cumpren dúas condicións:
Que as tarefas impliquen distinto tipo de procesamento cerebral.
Que unha tarefa non requira pensamento e estea tan ben aprendida que se realice de forma automática (correr, montar en bicicleta…).
O problema é que este falso concepto de multitarefa non é inocuo e ten consecuencias significativas. Numerosos estudos, como os de Eppinger demostran que cando o cerebro pasa dunha tarefa a outra os circuítos neuronais fan un receso entre a unha e a outra. Este proceso non só consome máis tempo, senón que tamén reduce a eficacia no desenvolvemento das tarefas. É o que explica que cando os nosos nenos e adolescentes teñen á vez aberto o libro, acendido o ordenador para consultar algunha rede social e o móbil sobre a mesa para recibir e enviar WhatsApp, o seu rendemento escolar baixa vertixinosamente e a súa fatiga mental aumenta.
O psicólogo David Meyer e o seu equipo, da Universidade de Michigan, comprobaron que cando se cambia rapidamente de exercicio mental en sucesivas ocasións, en lugar de completar unha tarefa antes de iniciar a seguinte, a eficacia do cerebro pódese ver diminuída até nun 50 %. Por iso, moitos mozos perderon a súa capacidade de concentración e de ler e escribir textos longos.
O noso cerebro traballa mellor cando se emprega nunha soa tarefa de forma continua, en lugar de saltar de tarefa en tarefa reiniciando procesos unha vez tras outra. Por iso, desde o COF diocesano de Lugo aconsellamos sempre aos nenos e adolescentes que acompañamos, así como ás súas familias, a que o estudo se faga de forma que non haxa distraccións nin actividades en paralelo. Comprobamos unha e outra vez que o rendemento académico mellora asombrosamente en pouco tempo.
Xosé Manuel Domínguez Prieto
COF Diocesano de Lugo
Categorías OpiniónEtiquetas xuventudeDeixa un comentario
Carta dos Padres sinodais aos mozos do mundo
31/10/2018 por A Nosa Voz
No último día da XV Asamblea Ordinaria do Sínodo dos Bispos, os Padres sinodais, deron a coñecer unha carta aos mozos:
“Dirixímonos a vós, mozos do mundo, nós como padres sinodais, cunha palabra de esperanza, de confianza, de consolo. Nestes días estivemos reunidos para escoitar a voz de Xesús, -o Cristo eternamente novo- e recoñecer nel as vosas moitas voces, os vosos berros de alegría, os queixumes, os silencios.
Coñecemos as vosas procuras interiores, as vosas alegrías e esperanzas, as dores e as angustias que vos inquietan. Desexamos que agora poidades escoitar unha palabra nosa: queremos axudarvos nas vosas alegrías para que as vosas esperanzas se transformen en ideais. Estamos seguro que estades dispostos a entregarvos coas vosas ganas de vivir para que os vosos soños se faganse realidade na vosa existencia e na historia humana.
Que as nosas debilidades non vos desanimen, que a fraxilidade e os pecados non sexan a causa de perder a vosa confianza. A Igrexa é a vosa nai, non vos abandona e está disposta a acompañarvos por camiños novos, polas alturas onde o vento do Espírito sopra con máis forza, facendo desaparecer as néboas da indiferenza, da superficialidade, do desánimo.
Cando o mundo, que Deus amou tanto até darlle ao seu Fillo Xesús, fíxase nas cousas, no éxito inmediato, no pracer e esmaga aos máis débiles, vós debedes axudarlle a levantar a mirada cara ao amor, a beleza, a verdade, a xustiza.
Durante un mes camiñamos xuntamente con algúns de vós e con moitos outros unidos pola oración e o afecto. Desexamos continuar agora o camiño en cada lugar da terra onde o Señor Xesús envíanos como discípulos misioneiros.
A Igrexa e o mundo teñen necesidade urxente do voso entusiasmo. Facédevos compañeiros de camiño dos máis débiles, dos pobres, dos feridos pola vida. Sodes o presente, sede o futuro máis luminoso”.
[Liñas básicas do documento final do Sínodo]
Categorías IgrexaEtiquetas xuventudeDeixa un comentario
Oración polo Sínodo sobre a mocidade
23/10/2018 por A Nosa Voz
As Delegacións de Xuventude de España organizan unha cadea de oración polo Sínodo dos bispos sobre a xuventude. Con este motivo, o Sr. Bispo presidirá unha vixilia de oración na Catedral o día 25 de outubro ás 21 h. A ela están invitados representantes de parroquias, movementos, colexios relixiosos… A vixilia terá un carácter xuvenil sen perder a profundidade propia da oración, na que se pedirá polos froitos do Sínodo.
Categorías DioceseEtiquetas oración, xuventudeDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl pt gl gl gl it nl gl gl es gl gl gl gl gl gl it gl gl gl gl gl gl es gl it nl gl gl es gl gl uk gl gl gl it nl gl gl es gl gl gl gl gl it nl gl gl es gl gl gl pt en es es es en ca es it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Centenario do templo parroquial de Lalín
Ás 12 da mañá do próximo martes 19 de marzo, o Bispo presidirá na igrexa parroquial de Lalín a Misa Solemne de acción de grazas a Deus polos cen anos de historia deste templo.
Como conta o historiador Antonio Vidal Neira, en maio de 1903 iniciouse a construción da nova igrexa de Lalín rematándose 16 anos despois. Rematadas as obras, a falta da torre, inaugurouse e bendiciuse o 19 de marzo de 1919. O bispo de Lugo don Manuel Basulto, presidiu a Misa Pontifical acompañado polo párroco don José María López Castro, os arciprestes de Deza, Camba e Dozón, don Buenaventura Cañizares, cóengo e antigo cura de Lalin, don Teolindo Gallego e don Gregorio Saavedra Ascariz, párroco de Bendoiro, encargado do sermón.
A parroquia de Lalín foi creada, de acordo ao arranxo parroquial decretado por Frei Gregorio María Aguirre no ano 1890, quedando suprimidas San Martín de Lalín de Arriba e San Cristóbal da Pena.
Categorías ParroquiasEtiquetas LalínDeixa un comentario
Novena da Graza na Parroquia San Francisco Xavier
06/03/2019 por A Nosa Voz
A Parroquia San Francisco Xavier, na cidade de Lugo, celebra a Novena da Graza ata 12 de marzo
Mañá: 7, 30 h rosario e procesión  8 e 12h Novena e Eucaristía
Tarde: 18 h rosario 18, 30h e 20h Novena e Eucaristía
Domingo: 10; 11: 30; 12: 30 e 18: 30
Día 7 UNCIÓN DE ENFERMOS ás 4, 30 da tarde
Día 9 ADICADO Á VIRXE, procesión de Fachos despois da Eucaristía das 20h.
Día 10 procesión desde o Barrio de Montirón ás 9, 30 da mañá.
Día 11 CELEBRACIÓN COMUNITARIA DO PERDÓN ás 7.
Día 12 darase a VENERAR A RELIQUIA do santo nas eucaristías.
Padre predicador: Rvdo. Héctor Peña, misioneiro comboniano.
Confesións en todos os actos.
Categorías ParroquiasEtiquetas Novena da GrazaDeixa un comentario
Festa de Nosa Señora de Altagracia
18/01/2019 por A Nosa Voz
O domingo 20 de xaneiro a igrexa parroquial da Milagrosa, na cidade de Lugo, acolle ás 18:30 h unha Eucaristía en honra á nosa Señora de Altagracia.
A continuación haberá unha merenda.
É sobre todo a comunidade dominicana que vive en Lugo a que celebra esta festa da patroa da República Dominicana.
Categorías ParroquiasEtiquetas Virxe de AltagraciaDeixa un comentario
Festival da Esperanza na Parroquia da Milagrosa
22/11/2018 por A Nosa Voz
Na Parroquia da Milagrosa terá lugar o venres 23 de novembro ás 20:15 horas o V Festival da Esperanza, unha actividade benéfica no Salón de Actos do Colexio Divina Pastora (Salesianos). Este festival está organizado por un grupo de mozos que a través da música queren facer algo polos demais, porque están convencidos que é posible unha sociedade máis solidaria e xusta. A Igrexa esfórzase cada día en que así sexa en tantos lugares.
O Festival da Esperanza é unha ocasión máis para tomar conciencia das necesidades do próximo e da comunidade, descubrir e recoñecer que son maioría – xente sinxela e anónima- os que se empeñan en pór o seu granciño de area para que ningunha persoa sexa excluída. Quizais nas nosas mans non está resolver todos os problemas do mundo, pero o que si é a nosa responsabilidade é levar e dar esperanza a tantos irmáns e irmás nosos. O Evanxeo de Xesús é Boa Nova, pode ofrecerse aos demais cousas boas.
Co Festival da Esperanza iníciase na Parroquia da Milagrosa a Campaña Solidaria de Nadal, que tamén inclúe: a Cea Benéfica de Cáritas Parroquial o venres 14 de decembro, recollida e repartición extraordinaria de alimentos por Nadal o venres 21 de decembro. A repartición de xoguetes será o venres 4 de xaneiro de 2019; e ao día seguinte, 5 de xaneiro, a Misa de Nenos coa visita de SS.MM. os Reis Magos de Oriente despois da Misa.
Categorías ParroquiasEtiquetas festivalDeixa un comentario
Viaxe por Alsacia e a Selva Negra
17/09/2018 por A Nosa Voz
Do 18 ao 25 de setembro as parroquias de A Milagrosa e San Antonio de Padua de Lugo organizan unha viaxe por Alsacia e a Selva Negra.
Martes 18 de setembro: Zurich, Friburgo
Mércores 19: Gutach, Triberg, Lago Titisee
Xoves 20: Friburgo, Gegenbach, Baden Baden
Venres 21: Baden Baden, Heidelberg, Río Neckar, Estrasburgo
Sábado 22: Estrasburgo, Colmar
Martes 25: Estrasburgo, Zurich
Categorías ParroquiasEtiquetas viaxeDeixa un comentario
1 2 … 30 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es es es es it nl gl gl es gl gl gl gl it nl gl gl es gl gl gl gl it nl gl gl es es gl gl it nl gl gl es es es es es es es es es gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Outubro 2013 – A Nosa Voz
Vida e actualidade da Diocese de Lugo
Nicandro Ares, un gigante de la Toponimia
Nicandro Ares, rodeado por los académicos Jesús Ferro Ruibal, Jesús Alonso Montero y Antón Santamarina
El sacerdote Nicandro Ares Vázquez fue definido como un “gigante de la toponimia” por el profesor Ferro Ruibal durante el actos de presentación de los dos volúmenes que recogen una recopilación de materiales de toda una vida de trabajo. El presidente de la Real Academia Galega (editora de la obra) Alonso Montero y Antón Santamarina destacaron también la valía de los trabajos de don Nicandro. Éste, a su vez, manifestó su agradecimientos a todos los que le ayudaron en sus trabajos de investigación, con un recuerdo especial a los desaparecidos Amador López Valcárcel y Jaime Delgado Gómez. En su intervención agradeció también la colaboración de Manuel Rodíguez Sánchez y Argimiro López Rivas, biliotecario y alma mater de Lvcensia, respectivamente.
Categorías SacerdotesEtiquetas Academia Galega, Nicandro Ares, RAG, toponimiaDeixa un comentario
Está na rúa a tradución ao galego de Santo Rosario, de san Josemaría Escrivá
O día 30 de outubro, un repleto salón Novacaixagalicia de Lugo) acolleu a presentación da edición galega de Santo Rosario, obra de san Josemaría Escrivá.
O director da editorial Follas Novas, Rafael Silva, presentou primeiro ao deán da Catedral, Luciano Armas, para quen “aínda que dous textos en castelán e galego me digan o mesmo, non me fan sentir o mesmo” e a continuación presentou á tradutora, Araceli Filgueira. Ela salientou que san Josemaría usara “unha linguaxe coloquial, íntima, directa, penetrante, que nos fai partícipes de todo o que está a suceder” nas escenas evanxélicas. E concluíu Araceli dicindo que o libro permite “falar coa Virxe na nosa lingua”, algo importante porque “ela é da casa”.
Categorías DioceseEtiquetas publicaciónDeixa un comentario
A Hospitalidade de Lourdes programou as actividades do 2014
28/10/2013 por A Nosa Voz
A Hospitalidade Diocesana Nosa Señora de Lourdes de Lugo realizou o día 25 de outubro, unha convivencia-reunión en Meira. Presididos polo Vicario Xeral da Diocese de Lugo, Mario Vázquez Carballo, participaron os membros da Xunta Directiva e os responsables e corresponsables de todas as zonas da diocese lucense. Aprobaron o calendario de actividades do ano 2014, centrado nas peregrinacións diocesanas a Lourdes e Fátima, e a novena da Nosa Señora de Lourdes.
Tras unha visita guiada ao conxunto histórico da Igrexa Monasterial de Santa María de Meira, o alcalde da vila dirixiu unhas atentas palabras de benvida no Salón de Plenos, lugar onde se celebraron as reunións. A última hora da mañá, tivo lugar unha Eucaristía na igrexa parroquial, concelebrada por doce sacerdotes. Xa pola tarde, percorréronse os arredores (Pedregal de Irimia, a Fonte Miñá, o Castro de Viladonga).
Categorías DioceseEtiquetas Hospitalidade de LourdesDeixa un comentario
Carlos Díaz: “Son amado, logo existo”
28/10/201329/10/2013 por A Nosa Voz
Carlos Díaz estivo o día 28 no Colexio Divina Pastora de Lugo, onde foi presentado polo Delegado de Cáritas, Antón Negro. Na súa conferencia, Carlos Díaz transformou a coñecida frase de Descartes nestoutra: “Son amado, logo existo”. Porque o importante é saber dicir “ti” co corazón, e unha persoa xorde á vida persoal cando é amada. Tamén explicou Carlos Díaz o que é o personalismo comunitario: non se trata dun “eu” que se abre a un “ti”, pois desde que nacemos estamos abertos aos demais. Cantas máis persoas deixamos de abrazar, menos boa xente somos e menos grazas podemos dar a Deus. Sobre todo cando sabemos que hai persoas que non teñen un “ti” onde caerse mortas; esas persoas están agardándonos. Non somos Deus, pero fagamos o que poidamos.
Categorías DioceseEtiquetas formaciónDeixa un comentario
Visita de la Virgen de los Ojos Grandes a la parroquia de San Froilán
25/10/201325/10/2013 por José Manuel
[CRÓNICA DE MIGUEL ÁLVAREZ]
Entre los días 16 y 25 de octubre de 2013, con motivo de la celebración del Año de la Fe, la imagen peregrina de Nuestra Señora de los Ojos Grandes (Patrona de Lugo) visitó la parroquia de San Froilán de Lugo.
La imagen estuvo expuesta en la Iglesia Parroquial y ha sido venerada por muchos fieles. Al final de las celebraciones eucarísticas de estos días se hizo siempre alguna oración mariana a modo de ofrenda a “nuestra madre”.
El viernes, 18 de octubre, la oración diaria del Santo Rosario se hizo de un modo más solemne, leyendo los textos bíblicos de cada misterio y con cantos.
Destacamos la visita que hicieron los niños y profesores del colegio La Milagrosa, de las Hijas de la Caridad, el lunes, día 21. Era entrañable ver como los niños de infantil se acercaban a ver “los ojos grandes” de la Virgen María, y también a pedirle por sus intenciones.
Este mismo día, el grupo de la Legión de María, que tiene a Nuestra Señora de los Ojos Grandes como patrona, celebró su reunión semanal presididos por la imagen peregrina.
Categorías ParroquiasDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl gl en gl gl it nl gl gl es gl gl gl it nl gl gl gl gl gl gl it nl gl gl es gl gl en gl gl gl gl it nl gl gl gl gl gl gl gl gl gl gl gl gl gl gl gl en es es it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Entre “festivos” e “pontes”. Tempo para rezar por España
Esta é a semana dos festivos e as pontes. Mañá é o día da Constitución e, por tanto, festivo civil. Tamén celebramos a solemnidade da Inmaculada Concepción da Virxe María, que tamén é día festivo en España. E, coincidan como coincidan estes días, sempre haberá ocasión para facer, polo menos, unha pequena “ponte”.
Nós tentamos ir máis aló das “pontes” e estes días tamén deberían converterse nunha ocasión para a oración. Esta semana debería ser a “semana de oración por España”. Explícome.
A Constitución española cumpre corenta anos mañá nunha nación na que se pon en dúbida case todo. Resultan paradoxais os niveis de crispación, insultos e violencia que temos que soportar todos os días e que non parecen propios dunha nación desenvolvida do século XXI, concienciada coa solidariedade, que despois non se practica entre os seus membros.
Por iso mañá, aínda que sexa unha celebración civil, non está de máis de teñamos unha oración especial polo noso país, polos seus gobernantes e as súas xentes, para que todos podamos vivir en paz e concordia fraternal. É inxusto que se gaste o tempo e o diñeiro só para unha violencia verbal (e ás veces física) que non leva a ningunha parte.
Encomendemos España a María, que a Nai poña cordura nos seus fillos e unidade entre todos. Esta semana honramos á nosa Nai a Virxe María no seu misterio da Inmaculada Concepción. Unha Nai que sempre está aí e á que Deus preparou desde sempre, facéndoa Inmaculada, para ser a nai de Xesucristo, o príncipe da paz.
Categorías OpiniónEtiquetas España, oraciónDeixa un comentario
Oración polo Sínodo sobre a mocidade
As Delegacións de Xuventude de España organizan unha cadea de oración polo Sínodo dos bispos sobre a xuventude. Con este motivo, o Sr. Bispo presidirá unha vixilia de oración na Catedral o día 25 de outubro ás 21 h. A ela están invitados representantes de parroquias, movementos, colexios relixiosos… A vixilia terá un carácter xuvenil sen perder a profundidade propia da oración, na que se pedirá polos froitos do Sínodo.
Categorías DioceseEtiquetas oración, xuventudeDeixa un comentario
15/02/2018 por A Nosa Voz
O venres 16 de febreiro ás 18h terá lugar un segundo Camiño contemplativo, iniciativa que puxo en marcha este curso Apostolado Segrar. Nesta ocasión a saída é do Centro parroquial As Fontiñas, para, cunha dinámica de oración e silencio, seguir polo Parque do Río Rato e concluír na Capela de San Roque, onde se poderá compartir a experiencia vivida de rezo e meditación.
Categorías DioceseEtiquetas oraciónDeixa un comentario
Vixilia de oración polos damnificados da guerra en Siria
30/11/2017 por A Nosa Voz
O vindeiro venres día 1 de decembro ás 20h, a Asociación Xuvenil Ateibo organiza unha vixilia de oración, enmarcada dentro do Proxecto Suriya, para ter presentes ás persoas que están a sufrir os efectos da guerra en Siria.
O proxecto Suriya está impulsado pola “Confederación de Centros Juveniles Don Bosco de España” e o “Movimiento Juvenil Salesiano” e supón un compromiso dos centros xuvenís salesianos de toda España, federados e non federados cos centros xuvenís salesianos de Siria (en Damasco e Alepo).
Desde os centros xuvenís salesianos de España apóiase, en irmandade, aos centros xuvenís que os salesianos e salesianas teñen en Siria. Non se trata dunha iniciativa puntual senón dun proxecto a curto, medio e longo prazo, con diferentes actividades, unha das cales é esta vixilia. Pódese atopar máis información en: www.facebook.com/Proyecto-Suriya; @ProyectoSuriya
Esta vixilia realízase de maneira simultánea en diferentes presenzas e obras salesianas (Centros Xuvenís, Grupos de Fe, o IEF,  comunidades cristiás, casas, etc.), en irmandade tamén coa Familia Salesiana en Siria, durante a tarde/noite do próximo día 2 de decembro (en Lugo 1 de decembro ás 20:00 h).
Categorías IgrexaEtiquetas oraciónDeixa un comentario
Moita oración e reiniciar o sistema
25/09/2017 por A Nosa Voz
Comezo contando algo que me pasa con bastante frecuencia. Moita xente acode a min, non só para auxilio espiritual, senón tamén por problemas informáticos e telefónicos, por chamalos dalgún xeito.
Xa saben: “como se fai tal cousa?”, “non me funciona isto”, “apareceume isto aquí”. Habitualmente son cousas moi sinxelas de arranxar e fágoo sen maior problema. Por iso, cando me preguntan como o fixen, respondo de forma irónica dicindo que hai cousas que só saen con moita oración. Pero o único que fago é apagar e volver acender, ou dito doutra forma, “reiniciar ou resetear”. Se a cousa é moi grave, a intervención ten que ser máis agresiva e hai que restaurar o sistema, volvéndoo aos valores de fábrica. Outras veces hai que formatear ou poñer un disco duro novo ademais de ampliar memoria. É frecuente que os equipos se volvan lentos por virus ou por acumulación de arquivos e aplicacións de todo tipo que non serven para nada. Xa, no peor dos casos, non queda outra alternativa que comprar un equipo novo porque o que tiñamos quedou obsoleto e non cumpre coas esixencias actuais.
Non son experto nin técnico nin científico, pero é fácil pensar que os móbiles, que non se apagan nunca, acaban saturados e fallando. Ata as máquinas necesitan un pequeno descanso ou desconexión para empezar de novo e funcionar correctamente. Trátase de que o sistema poña as cousas no seu sitio.
Outras veces as máquinas acenden mal e prodúcese un fallo no proceso de arranque. Cando isto pasa, a única opción é empezar de novo para facer o proceso completo sen saltarse ningún paso.
Pois se así ocorre coas máquinas que só fan unha cousa e sempre do mesmo xeito, e non teñen sentimentos e alma, pensen agora canto máis as persoas.
Opino que isto mesmo tamén serve para a Igrexa e todos os que a formamos. Todos necesitamos rezar máis, moita oración, e nunca mellor dito, tamén reiniciar o sistema ou restauralo por completo para poñer en marcha con forza a Nova Evanxelización.
Na vida de moitos cristiáns e da Igrexa hai moitas cousas que non funcionan: imos a remolque e cansos, sáltanse pasos no proceso de iniciación, ou non damos os correctos.
Non podemos volver á idade de 5 anos, pero si podemos nacer de novo, como lle dixo Xesús a Nicodemo. Necesitamos retiros, momentos de oración (moita oración), exercicios espirituais para facer un alto no camiño cotián e restaurar os nosos sistemas para comezar de novo e atoparnos de verdade con Xesucristo. Cantas veces para arranxar unha casa en ruínas hai que tirar todo e facela de novo?
Non é nada distinto ao que fixo Xesucristo: “Destruíde este Templo e en tres días levantareino […] Pero El referíase ao Templo do seu corpo” (Xn 2, 19-ss). Morrer ao home vello e resucitar ao home novo.
Esta tarefa pódenos asustar un pouco por medo a perder o que xa temos (case tanto como perder os contactos do móbil). Pero se non o facemos, corremos o perigo de que a casa termine sendo unha chea de lixo cuberto de silveiras.
Miguel Ángel Álvarez Pérez
Párroco de San Froilán
Categorías OpiniónEtiquetas oraciónDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl it gl gl gl gl gl gl gl gl gl hu gl it nl gl gl es gl gl gl gl gl en it nl gl gl gl gl gl gl gl gl gl gl gl gl gl gl gl gl gl gl gl es es gl it nl gl gl es gl gl gl gl gl hbs_lat it nl gl gl gl gl gl gl gl pt gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
O rostro de Deus nos membros da familia
Desde antes de nacer xa fuches amado e desexado. Quizais só por Deus. Pero xa aí había Alguén que che amaba. E sempre, ao longo da túa vida, atopaches tantas persoas que che mostraron o que significa o amor. Si, de moitos xeitos diversos; ás veces con mil palabras (ou talvez con 280 caracteres) e outras en silencio; cando o sufrimento ou a dor eran os compañeiros dos teus minutos e horas, ou cando a alegría desbordábache inmensamente.
E ese amor tamén ten rostros concretos, que teñen un nome. Aqueles que che acompañan, sustentan, empuxan ou a quen soportas con paciencia.
Creces, vives, soñas; e sempre hai un amor detrás de cada xesto ou decisión. Non sempre se ve, ólese, tócase, abrázase ou bícase, pero é un amor que está. Tan claro e tan evidente como que cada día sae o sol.
Pero un día ti morrerás. Non, non o amor; ti. E outros chorarán a túa ausencia, vivirán a dor do teu silencio perenne nesta terra. E desexarán un día reencontrarse contigo. Porque aquel amor non morreu, nin desapareceu; só se transformou nun desexo, unha pregaria, unha mirada ao Ceo, un suspiro nos días máis escuros, un pranto á noitiña e unha mirada nostálxica que se perde no horizonte.
E todo este amor chámase FAMILIA. Non será a panacea nin a mellor familia do ano, pero é innegable: son o noso fogar. Deus ten un rostro tan concreto como o do teu pai cando che pideche que obedezas á túa nai ou o da túa nai cando che di: “vai darlle un bico a papá antes de marchar”. Deus ámate nos teus avós, aqueles que son pallasos de circo ou capitáns do noso barco pirata só por vernos felices; que teñen os seus brazos abertos para consolarnos ou para enchernos de mimos. Deus sorriche nos teus irmáns; os lerchos que che rompen os xoguetes, acúsanche do que non fixeches ou de quen che cambia o programa da tv no momento álxido do asunto; pero tamén son aqueles que nos coidan cando estamos enfermos, regálannos unha piruleta cando teñen dúas ou que saen correndo a recibirnos cando regresamos a casa.
Ás veces pode faltarnos todo isto. Por iso Deus fíxose Pai, converte a María na nosa Nai, fíxose home para ser o noso Irmán… Para que nunca, ninguén, poida dicir que non ten unha familia.
Ao longo da túa vida es e serás amado. E Deus fai concreto e real o seu amor por ti. Tamén nunha familia. Non esquezas hoxe dar grazas por ela, sexa como sexa. Bendita sexa a miña familia.
Categorías OpiniónEtiquetas familiaDeixa un comentario
07/08/2018 por A Nosa Voz
Do 21 ao 28 de agosto, a Delegación de Pastoral Familiar da Diocese de Lugo, xunto coas Delegacións de Apostolado Segrar e Pastoral Familiar da Arquidiocese de Santiago organizan a asistencia ao Encontro Mundial das Familias 2018 en Dublín.
Os días previos ao Encontro aprovéitanse para coñecer Limerick e Kilkenny. Ademais, a véspera do regreso visitarase Irlanda do Norte (Belfast). Entre os días 24 e 26 de agosto, particípase no Encontro Mundial das Familias.
[Última das catequeses preparatorias]
Categorías IgrexaEtiquetas familiaDeixa un comentario
A familia, un tesouro para os pobres!
22/05/2018 por A Nosa Voz
Nas clases de socioloxía, cando trato o tema da institución familiar, acostumo a preguntarlles aos alumnos se os poderosos e as multinacionais prefiren matrimonios e familias estables ou prefiren divorcios e familias inestables.
A esta cuestión o gran pensador inglés Chesterton respóndenos con claridade: “É imposible repetir demasiadas veces que o que destruíu a familia no mundo moderno foi o capitalismo”.
Cando se bota unha ollada pola actual esquerda española vese que son abandeirados do divorcio exprés, da maternidade e paternidade fóra do matrimonio… na liña da máis diáfana mentalidade burguesa e neoliberal capitalista.
A falta das catequeses eclesiais, moitos reciben as catequeses das telenovelas e teleseries que só teñen dous temas: a) Negocios, co seu vivir ben e consumismo b) Sexo, cos seus amoríos, divorcios, infidelidades, amor romántico, etc.
O título deste artigo está sacado dun texto do libro El Proletariado Militante, escrito polo principal promotor da Primeira Internacional en España, Anselmo Lorenzo. O texto é froito da Conferencia da sección española da Internacional en Valencia, 10-18 de setembro 1871, en concreto do mitin de clausura nos claustros da Universidade valenciana, na referencia publicada no xornal El despertar del Pueblo:
“Con que título vés a falarnos da familia, cando te burlaches do amor conxugal, dese amor santo que o pobo respecta e respectará sempre, posto que é o único tesouro de riqueza inesgotable que os desvalidos e explotados poden entregar aos seus fillos?”.
Entendo que é difícil facer unha defensa da familia con menos palabras e con máis fonda argumentación dende a experiencia de vida.
No libro tamén recolle a controversia que mantiñan membros españois da Internacional co Goberno e Deputados das Cortes no teatro Rossini de Madrid (22 outubro 1871). Lembra a propia intervención e logo a do compañeiro internacionalista, o tipógrafo José Mesa, que  fala da hipocresía dos ministros que non podían presentar as súas familias en público por vivir todos en “alegre concubinaxe” e logo sentencia: “Na sociedade presente a única familia honrada é a do pobre, a non ser cando vén o rico e a prostitúe”. (p. 184)
Esta postura a favor da familia igualmente é defendida na 1ª Internacional no Congreso de Lausanne (Suíza) en 1867: “A familia é a pedra angular de todo o edificio social. É a fonte da fraternidade”. Quen relaciona esta afirmación coa actual esquerda do noso país?
Outros recoñecidos internacionalistas como Proudhon escriben: “O matrimonio é o sacramento da xustiza, o misterio vivinte da harmonía universal, a forma dada pola natureza para a religación do xénero humano (…) Todo atentado á familia é unha profanación da xustiza, unha traizón ao pobo e á liberdade”.
Son demasiadas citas para un artigo, pero quero poñer de manifesto que non vexo lóxicas as posturas nestes temas das chamadas esquerdas actuais. As súas tomas de decisión son máis ben unha traizón á historia dos pobres e da súa emancipación, que deixan como froito máis desvalemento e illamento dos pobres ante os fortes e poderosos.
Ademais a historia mostra que en xeral os grandes loitadores cos pobres e en favor dos pobres tiñan familias estables que participaban desa loita solidaria. Por exemplo Angel Pestaña, que foi secretario xeral da CNT e fundador do Partido Sindicalista, afirmaba que loitando polos dereitos dos obreiros e dos pobres sabía que estaba loitando polo futuro dos seus fillos e da súa familia.
Todos sabemos, se non pechamos os ollos, que a primeira e mellor rede de defensa e protección dos pobres é a familia estable. Cantos febles, enfermos, oprimidos… viven con esperanza grazas á familia! Cantos adquiriron formación, experiencia de vida e fortaleza para afrontar adversidades grazas á familia! Canto ben teñen feito á humanidade as familias solidarias, que se organizan solidariamente!
Para rematar, hai que constatar que todo o que fagamos en favor da familia estable e solidaria será unha bendición para os empobrecidos, abandonados, marxinados…
Delegado Episcopal de Cáritas
Categorías OpiniónEtiquetas familiaDeixa un comentario
30/12/2016 por A Nosa Voz
Os bispos da Subcomisión episcopal da Familia e a Defensa da Vida falan da necesidade dun verdadeiro ambiente familiar e de xerar unha cultura da familia: “O camiño da familia necesita unha morada, un ambiente axeitado, un tecido de relacións onde poida crecer e xerminar o desexo humano. Non hai persoa sen persoas, matrimonio sen matrimonios, familia sen familias; por iso é urxente xerar unha cultura verdadeiramente familiar”.
A Igrexa debe “xerar espazos e tempos novos, un ambiente e unha cultura favora-bles nos que a familia poida crecer e vivir en plenitude a súa vocación ao amor”.
Finalmente, encoméndase á Virxe María, a protección de todas as familias, de modo particular ás que pasan maiores dificultades.
Categorías IgrexaEtiquetas familiaDeixa un comentario
16/12/2016 por A Nosa Voz
As parroquias de Teixeiro, Arcos, Dumpín, Pedreda e Rubiás, a cargo de Gerardo Sampayo, organizan a cuarta edición da Xornada da Familia. Será o día 18 de decembro no restaurante A Palloza, co seguinte programa:
11h Charla “Casar pola Igrexa, ten sentido hoxe?”, por Martiño Rodríguez, director do Centro de Orientación Familiar Diocesano de Lugo
11:30 Charla “A familia cristiá”, por Manuela López Besteiro
12:30 Eucaristía presidida polo bispo Mons. Alfonso Carrasco Rouco
Os actos conclúen cunha comida de confraternidade.
Categorías ParroquiasEtiquetas familiaDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl ru gl gl gl gl gl gl gl en es it nl gl gl es es gl gl gl gl gl gl en it nl gl gl es pt gl gl gl gl gl gl gl gl gl gl es it nl gl gl es pt gl gl gl gl gl gl gl gl en it nl gl gl es gl gl gl gl gl gl gl gl gl es es it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Miguel Ángel Álvarez: Quero ver ao Señor
A miúdo penso que temos “demasiadas cousas”… chega o boletín de noticias da Diocese e todas as semanas unha morea de actividades. Nos taboleiros de anuncios das igrexas non hai sitio para tanto cartel. As mesas do fondo do templo están ateigadas de estampas, trípticos, anuncios e “propaganda espiritual”.
Non podo evitar pensar mal e preguntarme se, tanta actividade ao redor da fe, servirá de algo, ou se máis ben estaremos esquecendo o esencial.
Como o cego de nacemento, que aparece no evanxeo do IV domingo de Coresma, eu tamén quero ver. Non quero ver calquera cousa. Quero ver ao Señor, ao mesmo que nos fala ao corazón e que temos diante de nós. Quero crer. Quero prostrarme só ante El.
Achégase a Semana Santa, e con ela outra lista inxente de actividades nas parroquias e nas rúas da cidade. Quedaranos tempo para ver ao Señor?.
Non quero ser pesimista nin malo. Non quero deixar sen valor o traballo e a ilusión de tantos confrades e de tantos compañeiros sacerdotes e o meu propio. Eu só quero ver ao Señor.
Categorías OpiniónEtiquetas feDeixa un comentario
Miguel Ángel Álvarez: Redescubrir o valor da fe
Todos nos queixamos de que o tempo pasa voando. Levamos unhas vidas moi intensas en todos os sentidos. As consecuencias xa as sabemos: atrás deixamos persoas, cousas, vivencias, e aparecen outras novas.
Polo que podo ver, a algúns empézanos a afectar algo que chamo “síndrome da xeración EXB”, que nos fai tratar de recuperar aquilo ao que non lle demos o suficiente valor no seu día, e que agora agradeceriamos ter.
Nas dúas semanas que levamos de Coresma, na nosa Diocese falouse abundantemente da nova organización pastoral e do Seminario. É un fallo pensar que esta nova situación débese á escaseza de sacerdotes. A orixe do problema non é este, e, por tanto, o problema tampouco se solucionaría, simplemente, coa importación de 100 curas.
A orixe do problema está en que nos esquecemos do valor da fe. Entre o que deixamos atrás tamén está a fe, e a vivencia madura da mesma. Cambiamos o que vale de verdade e por si mesmo, por un produto agradable á vista pero perecedoiro e sen ningún valor.
Necesitamos poñernos serios e descubrir de novo o valor da presenza do Deus de Xesucristo nas nosas vidas. Necesitamos deixarnos de bobadas e egoísmos á hora de pensar e vivir a fe e decidirnos a dar o salto sen medo.
Categorías OpiniónEtiquetas feDeixa un comentario
Miguel Ángel Álvarez: A fe guía os nosos pasos na noite
28/02/2014 por A Nosa Voz
Evidentemente non todas as viaxes son por autoestrada. Algunhas veces toca un camiño cheo de pedras; pero aínda así é un camiño que nos leva ao destino desexado.
De igual modo, para bastantes persoas o camiño da fe está cheo de sufrimentos e de escuridades.
O Papa na encíclica Lumen Fidei non esquece os contratempos que podemos atoparnos na nosa peregrinación vital.
Vexamos dous breves textos do número 57:
A luz da fe non nos leva a esquecer os sufrimentos do mundo. Cantos homes e mulleres de fe recibiron luz das persoas que sofren! (LF 57).
A luz da fe non disipa todas as nosas tebras, senón que, como unha lámpada, guía os nosos pasos na noite, e isto abonda para camiñar. (LF 57).
Sorprende como podemos atopar no mundo da dor e a escuridade verdadeiros testemuños da fe. Hai persoas que na súa dor e sufrimento, sexa polo motivo que sexa, vense especialmente próximas a Deus e así son axuda para os demais. Cantas persoas ofrecen os seus sufrimentos a Deus polo mundo como a mellor das oracións!
A fe, como os faros dun coche, ilumina e guía os nosos pasos tanto, cando imos de día e por autoestrada, como cando toca facer o camiño por unha pista forestal e no medio da noite.
Con estas liñas chegamos a final dos comentarios á Lumen Fidei. Foron unhas breves pincelas pasadas pola reflexión deste servidor. Evidentemente, o Papa dixo moitas máis cousas. Unha vez máis, convido e animo a ler a encíclica. É un texto breve e áxil que, sen dúbida, faranos ver as marabillas que nos achega a fe e axudaranos a camiñar, como auténticos irmáns, cara ao encontro con Xesucristo
Miguel Ángel Álvarez Pérez
Categorías DioceseEtiquetas feDeixa un comentario
Miguel Ángel Álvarez: A fe en Deus dá estabilidade ao mundo
21/02/2014 por A Nosa Voz
A cita da Lumen Fidei escollida para comentar nesta ocasión refírese á necesidade dunha sociedade máis fiable. É do número 55 e di:
“Se fixesemos desaparecer a fe en Deus das nosas cidades, debilitaríase a confianza entre nós, pois quedariamos unidos só polo medo, e a estabilidade estaría comprometida”. (LF 55).
A miúdo pénsase que a fe é algo que só necesitamos para cando queremos falar de Deus. É verdade que coñecemos a Deus pola fe, pero tamén é verdade que, grazas á fe, coñecemos unha boa parte das cousas do mundo. Sen a fe, sen fiarnos dos demais, non poderiamos saír á rúa, comer fóra de casa, ir á barbaría, ao médico, subirnos nun ascensor, nin ir á escola.
Pero, todas estás cousas non son das que está a falar o Papa cando di que sen a fe en Deus comprometeríase a estabilidade do mundo.
O que nos quere dicir o Papa Francisco é que sen fe en Deus, ou o que é o mesmo, sen un lugar para Deus no mundo, erixímonos en deuses de nós mesmos. Se é así, cada un imporá aos demais as súas propias leis, será imposible un criterio unánime sobre o que está ben e mal, e, o medo ao que poida facerche o outro será o único que teñamos en común.
Entre outras cousas, poderiamos dicir que Deus pon obxectividade no mundo, dándonos así unha estabilidade necesaria. Non é casualidade que canto menos espazo lle deixamos a Deus máis aumenta a violencia, e, por tanto, o medo.
O mundo necesita estabilidade, a fe en Deus dánola.
Categorías OpiniónEtiquetas feDeixa un comentario
Miguel Ángel Álvarez: A fe axuda a conseguir unha sociedade máis fiable
14/02/2014 por A Nosa Voz
No último comentario, mencionamos a diferenza de formulacións que hai entre unha persoa que non cre en Deus e unha que está aberta ao transcendente. Dicía o Papa que a fe é como unha edificación onde o home pode convivir cos demais (cfr. LF 50)
No número 50 da Lumen Fidei, vén concretar un pouco máis os beneficios que achega a fe á convivencia das persoas.
Di o Papa : A fe revela ata que punto poden ser sólidos os vínculos humanos cando Deus se fai presente no medio deles. Non se trata só dunha solidez interior, unha convicción firme do crente; a fe ilumina tamén as relacións humanas, porque nace do amor e segue a dinámica do amor de Deus. O Deus digno de fe constrúe para os homes unha cidade fiable. (LF 50).
A estas alturas da historia da humanidade algúns aínda non teñen claro o que é evidente. E resulta evidente que Deus, para ser Deus, ten que ser o absolutamente intelixente e bo, e que, por tanto, o único que pode achegar á humanidade son cousas boas.
Dun Deus que é amor non se pode esperar nada malo e, na medida que nós somos capaces de manternos unidos a El, e vivir na dinámica do amor, seremos quen de facer cousas boas, das que, por outra banda, serán beneficiarios os demais.
Por iso é polo que, se teño un trato persoal e sincero con Deus, estarei a facer unha moi boa achega á sociedade, porque contribúo a que as relacións humanas sexan mellores.
Necesitamos unha sociedade máis fiable. A nosa fe en Deus axudaranos a conseguila.
Miguel Ángel Álvarez Pérez
Párroco de San Froilán
Categorías OpiniónEtiquetas feDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es gl gl en it nl gl gl es gl gl gl war gl pt gl gl gl gl gl pt pt gl gl gl gl it nl gl gl es gl gl gl gl gl ast it nl gl gl es gl gl gl de gl gl es es fi gl hbs_lat es gl gl de gl gl gl gl it nl gl gl es gl gl gl gl gl es gl gl gl gl gl pt pt gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
peregrinación – A Nosa Voz
Vida e actualidade da Diocese de Lugo
Nesta peregrinación (23 de abril – 1 de maio) seguiranse as pegadas de San Paulo por terras de Turquía, visitando Éfeso, A Capadocia, o templo de Adriano, a Casa da Virxe María, Istambul, Kusadasi e moitos outros lugares de interese.
Categorías DioceseEtiquetas peregrinaciónDeixa un comentario
Viaxe – peregrinación a Fátima
Entre o venres 14 e o luns 17 de setembro ten lugar a viaxe-peregrinación diocesana de Lugo a Fátima. Participan 151 persoas de diversos puntos da Diocese lucense, acompañados de 2 sacerdotes e viaxarán en tres autobuses. Os participantes son: enfermos, persoal sanitario, hospitalarios e peregrinos, todos eles socios da Hospitalidade diocesana de Lourdes, organizadora da actividade. O programa é o seguinte:
16:30 h: Visita á nova Basílica Subterránea e Celebración Comunitaria da Penitencia, na mesma (Capela da Resurreição).
19:15 h: Misa na Capela da Resurreição de Xesús (Basílica da Santísima Trinidad), presidida por Lugo.
21:30 h: Rosario e Procesión dos Fachos.
8 h: Tras almorzar, saída para Lisboa. Acompañados por guías nativas credenciadas visítase a capital lusa; comida de campo; visita de Estoril. Santa Misa no Santuario de San Antonio de Padua (de Lisboa)
21:30 horas: Rosario e Procesión dos Fachos, con actuación de Lugo.
8 h: Via Crucis polo Caminho dos Pastorinhos.
10 h: Rosario na Capelinha.
11 h: Participación na Misa Internacional e procesión do “Adeus”.
Tarde libre. Posibilidade de ir a Nazaré, Leiría.
Saída para Coimbra: visita da cidade en coche e de todo o conxunto de Bom Jesús. Pola tarde, visita ao gran Santuario de Sameiro, onde se celebrá a Misa de Despedida e acción de grazas.
Categorías DioceseEtiquetas peregrinaciónDeixa un comentario
Peregrinación xuvenil a Fátima
24/01/2018 por A Nosa Voz
Durante este mes de xaneiro permanece aberto o prazo de inscrición para a peregrinación xuvenil a Fátima que organiza Xóvenes polo Reino de Cristo do 9 ao 13 de febreiro. Poden participar mozos de 15 anos (cumpridos ata o 9 de febreiro de 2018) a 35 anos inclusive.
Para inscribirse non pode facerse de xeito individual, senón a través dunha parroquia ou movemento. No caso de Lugo a través da Delegación Diocesana de Mocidade.
Prezo: 85 € (non inclúe o custo do autobús).
Categorías DioceseEtiquetas Fátima, peregrinaciónDeixa un comentario
Peregrinación a Terra Santa
11/01/2018 por A Nosa Voz
Organizada polas parroquias da Milagrosa e San Antonio de Padua, do 19 de febreiro ao 1 de marzo de 2018 hai unha peregrinación a Terra Santa (Israel e Xordania). O programa é o seguinte:
Luns 19. A CORUÑA – MADRID – TEL AVIV
Saída 3.30 h PARROQUIA A MILAGROSA.
Visítase YAFO, a antiga Jope, o máis fermoso suburbio de Tel Aviv e o porto de Salomón.
Martes 20 TEL AVIV – CESAREA – HAIFA – CARMELO – TABOR – TIBERÍADES
Mércores 21. TIBERIADES – XORDAN – LAGO DE GALILEA – NAZARET – CANA
Xoves 22. XORDANIA – XERASA – MONTE NEBO – MADABA – AMMÁN
Venres 23. AMMÁN – WADI RUM. Aquí durmirase no medio do deserto en tendas con cea e espectáculo beduino.
Sábado 24. WADI RUM – PETRA – MAR MORTO
Domingo 25. MAR MORTO – MASADA – QUMRÁN – XERICÓ – XERUSALÉN
Visita ao Monte das OLIVEIRAS, ao lugar da Ascensión, a gruta do Pai noso… Tamén se percorrerá a XERUSALÉN NOVA
Martes 27. XERUSALÉN – EIN KAREM
lMONTE SION, para visitar o Cenáculo, a Tumba de David, e celebrar a Eucaristía. EIN KAREM é a patria de Xoán Bautista
Mércores 28. XERUSALÉN – BELÉN – MURO DAS LAMENTACIÓNS de XERUSALÉN
Xoves 1 de marzo. XERUSALEN – TEL AVIV – A CORUÑA
Percorrerase a VIA DOLOROSA, cumio da viaxe: seguindo os pasos da Paixón, Morte, Resurrección de Xesús: estacións da Vía Dolorosa, Calvario, Santo Sepulcro coas súas diversas Capelas e Santuarios: Celebración da Eucaristía. Traslado ao aeroporto, voo en liña regular. TEL AVIV/16.05h -MADRID/20.15h – 21.40h – A CORUÑA/22.55h. Continuación da ruta en autocar ata o punto de orixe.
Categorías DioceseEtiquetas peregrinación, Terra SantaDeixa un comentario
Peregrinación a Fátima organizada pola Hospitalidade de Lourdes
06/09/2017 por A Nosa Voz
Entre o venres 8 e o luns 11 de setembro 111 persoas peregrinan de Lugo a Fátima no ano no que se celebra o centenario das aparicións da Virxe en Portugal. A peregrinación, que organiza a Hospitalidade Diocesana de Lourdes de Lugo, ten o seguinte programa:
16:30 h: Visita á Basílica Subterránea e Celebración Comunitaria da Penitencia, na mesma (Capela da Resurreição).
19:15 h: Misa na Capela da Resurrección de Xesús (Basílica da Santísima Trinidad), presidida por Lugo.
21:30 h: Rosario e Procesión dos Fachos.
8 h: Tras almorzar, saída para Lisboa. Acompañado por guías nativas credenciadas visítase: o Monumento do Santo Cristo; cidade e monumentos de Lisboa; comida de campo; Santa Misa no Santuario de San Antonio de Padua (de Lisboa); visita de Estoril.
21:30 horas: Rosario e Procesión dos Fachos, con actuación de Lugo.
8 h: Via Crucis polo Caminho dos Pastorinhos.
10 h: Rosario na Capelinha.
11 h: Participación na Misa Internacional, con actuación de Lugo.
Tarde libre. Posibilidade de ir a Nazaré, Leiría.
8 h: Saída para Coimbra: visita da cidade en coche. Vista panorámica, e visita á Universidade con foto do grupo ante a fachada.
Visita a todo o conxunto de Bon Jesú. Pola tarde, visita ao gran Santuario de Sameiro, onde se celebrá a Misa de Despedida.
Categorías DioceseEtiquetas Fátima, peregrinaciónDeixa un comentario
1 2 … 8 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es gl gl gl gl gl gl it nl gl gl es es gl es gl gl it nl gl gl gl gl gl gl gl gl gl gl gl gl en gl en en it nl gl gl es gl gl gl gl gl gl it nl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Ás veces fanse asociacións un pouco raras: foi ler o Evanxeo e acordarme do que en Asturies chaman “fiesta de prau”, que tamén as temos en Galicia aínda que as chamemos simplemente “festas”. Sirva isto como chiscadela tamén aos lectores asturianos desta web.
Na herba dun prado manda Xesús que se acomode a xente, aqueles que estaban cansos e enfermos, para darlles comida. O texto non fala de festa, pero é doado imaxinar que, tras comer en abundancia (aínda sobraron doce cestos de comida), e escoitar ao Fillo de Deus, ao Mesías, celebrárono con cantos, música e baile incluído.
Nun prado, nunha festa de prau, fixo Xesucristo un anticipo da Eucaristía, da mesma que facemos memorial todos os domingos logo da Resurrección do Señor. Deixar as cousas da semana, ir a un lugar tranquilo e ás veces apartado, escoitar a Palabra do Señor, bendicir o pan, repartilo, e alimentarnos. E tamén a segunda parte desa Misa: “dádelles vós para comer”, é dicir, Cáritas… enténdese, verdade?
O “pero” está en que os cristiáns de agora, temos toda esta grandeza (Palabra, Eucaristía…), pero non facemos festa. Celebramos, pero con cara de certa tristeza. Unhas veces os respectos humanos pódennos, e outras falta convencemento e coñecemento das cousas de Deus para non ter medo.
Non está de máis que os cristiáns recuperemos a alegría do Evanxeo. O papa Francisco escribiu unha exhortación apostólica que, precisamente titulou así, Evangelii Gaudium. Trátase fundamentalmente de vivir a fe con alegría volvendo a Xesús, ao que atoparemos nos Evanxeos. Trátase, máis ou menos, de facer o mesmo que naquela primeira “festa de prau”…
Categorías OpiniónEtiquetas alegríaDeixa un comentario
220 xoves de parroquias de Terrassa pasan por Lugo camiño de Santiago
220 xoves de parroquias de Terrassa, Sabadell, S. Cugat, Cerdanyola del Vallés, Cardedeu, Montbui, Parets del Vallés peregrinan a Santiago.
Coincidindo co décimo aniversario da creación da diocese de Terrassa, o 28 de xullo comezou a primeira peregrinación diocesana de mozos a Santiago de Compostela, baixo a presidencia do Bispo titular e o auxiliar Mons. Saiz Meneses, Bispo de Terrassa, e Mons. Salvador Cristau, respectivamente.
O luns fíxose a viaxe en autocar ata Lugo, desde onde comezan a camiñar a partir do día 29 de xullo.  Está previsto que cheguen o sábado a Santiago, e o domingo participen na Misa na Catedral.
Categorías IgrexaEtiquetas peregrinaciónDeixa un comentario
Eu son o Camiño
23/07/2014 por A Nosa Voz
25 de xullo, solemnidade de Santiago Apóstolo, Patrono de España. Poucas cousas de tanta antigüidade como o Camiño que leva á tumba do Apóstolo Santiago seguen sendo tan actuais e universais.
Un fenómeno case inexplicable. Unha ruta recuperada por un sacerdote de Lugo que saíu a pintar as frechas amarelas que sinalizan o Camiño. Ata a cor foi casualidade. Era a pintura que sobrara de pintar a sinalización horizontal dunha estrada en obras.
Un camiño que vertebra Europa e que cada día fan máis persoas, aínda que iso non implique necesariamente que os pobos estean máis unidos.
Para moitos, un camiño de encontro co mesmo co que tamén se atopou Santiago: Xesucristo, o Señor, o Fillo de Deus.
Santiago é a imaxe de moitos de nós: que nun principio só acudimos a Xesús por puro interese e completamente despistados. Pero, ao final, cando din que as cousas saen ben, atopámonos dunha forma auténtica e sincera co Señor e damos a vida por El.
En Galicia temos un tesouro. Non polos beneficios económicos para os que viven do “fenómeno Xacobeo”, senón polo don da fe chegado ata aquí desde os primeiros momentos da Igrexa. O primeiro pasará, como todo o deste mundo. O segundo permanecerá eternamente.
Déixovos os enlaces de dúas cancións. A primeira, “Te conocimos Señor al partir el pan” recrea o episodio dos dous de Emaús, que ían de camiño desencantados e tristes ata que recoñecen a Xesucristo naquel que camiñaba ao seu carón.
A segunda, titúlase “Somos un pueblo que camina”. Mostra a realidade mesma da Igrexa como pobo de Deus que camiña coa confianza de alcanzar unha cidade de eternidade.
Categorías OpiniónEtiquetas peregrinaciónDeixa un comentario
Multitude de peregrinos a Santiago coas Delegacións de Pastoral Xuvenil
23/07/2014 por A Nosa Voz
89 peregrinos que veñen de Sevilla coa Delegación de Pastoral Xuvenil están facendo a Vía da Prata desde o día 19. Pasaron por Lalín, Bandeira, Lestedo… e chegarán a Santiago o día 24.
Organizada pola pastoral xuvenil de Cádiz-Ceuta hai outra peregrinación polo Camiño de Santiago desde Fisterra. Os días 23 e 24 de xullo adícanos á viaxe en autobús ata Galicia. Tras visitar Fisterra, os peregrinos encomendaránse ao Apóstolo e seguirán ata Ézaro, onde comezarán a camiñar seguindo estas etapas: Ézaro – Carnota – Muros – Serra de Outes – Negreira – Santiago, onde chegarán o 31 de xullo.
O día 26 de xullo, 800 mozos/as de Madrid, tras celebrar laudes en San Juan de la Cruz, parten cara a Lugo, onde asistirán a unha Eucaristía na Catedral ás 17h, acto aberto a todos os mozos e mozas da Diocese e aos sacerdotes. Trala misa un grupo sae cara a Navia e outro cara a Luarca e logo farán as seguintes etapas Ribadeo – Lourenzá – Mondoñedo – Abadín – Vilalba – Guitiriz – Sobrado dos Monxes – Arzúa – Monte do Gozo – Santiago.
Estes son algúns exemplos das peregrinacións organizadas pola pastoral xuvenil española, moitas delas confluirán en Santiago o día 6 de agosto para conmemorar os 25 anos pasados desde a Xornada Mundial da Xuventude celebrada en Compostela.
Categorías IgrexaEtiquetas peregrinaciónDeixa un comentario
Peregrinación polo Camiño Inglés organizada pola Delegación de Xuventude
22/07/2014 por A Nosa Voz
Na última semana de xullo e na primeira de agosto a Delegación de Xuventude de Lugo, xunto coas demais delegacións galegas, organizan unha peregrinación polo Camiño Inglés desde Ferrol. Pásase por Neda, Pontedeume, Miño, Betanzos, Mesón do Vento, Sigüeiro. Poden participar mozos e mozas a partir dos 14 anos. Será un camiño especial por conmemorarse que fai 25 anos a Xornada Mundial da Xuventude celebrouse en Santiago de Compostela.
Categorías DioceseEtiquetas peregrinaciónDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl es es es es it nl gl gl es gl es es es es es it nl gl gl gl gl es es es es es es es pt it nl gl gl es gl gl gl war gl gl gl gl gl gl gl gl gl gl gl gl gl gl gl gl pt gl gl gl gl gl it nl gl gl es gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Febreiro 2013 – A Nosa Voz
Vida e actualidade da Diocese de Lugo
Eucaristía y adoración de acción de gracias por el pontificado de Benedicto XVI
A las 19.55 las campanas de la catedral y de otras parroquias de la ciudad repicaron en homenaje y agradecimiento del papa Benedicto XVI. Este acto y la celebración posterior se hicieron coincidir con la hora en la que se hacía oficial la renuncia del Santo Padre.
En su homilía el Obispo de Lugo, Mons. Alfonso Carrasco Rouco, agradeció  al Señor los muchos y generosos frutos con que nos bendijo en la figura del Santo Padre. Su renuncia nos conmueve por el testimonio que nos da de amor a Cristo y a la Iglesia. Si bien, señaló el obispo de Lugo, se trata de un acontecimiento singular, no deber sorprendernos que el que ha estado toda su vida (en referencia a Benedicto XVI) dedicado al servicio de Dios y de la Iglesia, quiera intensificar esta relación el resto de su vida a través de la oración. Benedicto XVI deja de ser Papa, pero no deja de estar en nuestra historia. Se va y se queda para siempre en la oración y en la Eucaristía
Finalmente, Mons. Alfonso Carrasco, instó a todos los diocesanos a orar por el Papa emérito y por el que será su sucesor, cuya misión es la de mantenernos unidos en la fe y en la comunión.
Categorías Bispo, DioceseEtiquetas Acción de Gracias, Eucaristía, Obipso, PapaDeixa un comentario
Presentación y bendición del mural conmemorativo del Año de la Fe: “Duc in altum”
La delegación de liturgia de la diócesis por encargo del Obispo de Lugo, Mons. Alfonso Carrasco, se ocupó de buscar o crear un  elemento significativo que conmemorase el Año de la Fe. Para lo cual se puso en contacto con el artista lucense Francisco González Pin, al que se le pidió la creación de esta obra que hoy se presentó en la Capilla del Buen Jesús de la Catedral..
Francisco Pin González es una artista lucense con formación en artes aplicadas, restauración y conservación. La técnica empleada en la elaboración de la obra es de reproducción de molde de cera natural de abeja a resina de sintética de poliuretano (adjunto ficha técnica).
Este mural “Duc in Altum” estará expuesto en la Catedral de Lugo hasta la clausura del Año de la Fe, a finales del mes de noviembre.
Invitación a una Oración por el Papa
27/02/201327/02/2013 por José Manuel
Queridos hermanos, el próximo día 28, a las ocho de la tarde, habrá renunciado definitivamente nuestro Papa Benedicto XVI a su ministerio como Obispo de Roma y Sucesor de Pedro.
Queremos acompañarlo en este momento decisivo y también pedir al Señor por el bien de su Iglesia y, en concreto, por la elección de nuestro nuevo Papa.
Invito, por eso, a todos los fieles en nuestra Diócesis a permanecer unidos en esta hora singular, realizando juntos un gesto de oración –preferentemente eucarística– en las diferentes parroquias y comunidades.
Concretamente, en nuestra Catedral Basílica de Santa María celebraremos una Santa Misa solemne, seguida de un tiempo de adoración al Santísimo, el mismo día 28, a las ocho de la tarde, como gesto de acción de gracias por el ministerio de Benedicto XVI y de oración por la Iglesia universal. Todos los fieles y párrocos que lo deseen están invitados a participar.
Viviremos así del mejor modo estos acontecimientos singulares, unidos con la Sede de Pedro y ante Jesús Sacramentado, en la comunión fraterna de toda la Iglesia.
Lugo, 22 de febrero de 2013
+ Alfonso Carrasco Rouco
II Encontro Eucarístico Lucense a partir do 28 de febreiro
27/02/201327/02/2013 por A Nosa Voz
Xoves 28 de febreiro de 2013
S. I. CATEDRAL BASÍLICA
18:30 Presentación do II Encontro Eucarístico Lucense,
Inauguración do símbolo diocesano conmemorativo do Ano da Fe. É un símbolo realizado polo Delegación Diocesana de Liturxia.
20:00 Misa de acción de grazas polo pontificado de Benedito XVI
21:00 Adoración eucarística diocesana. Todas as parroquias da Diocese que se adhiran á iniciativa realizarán un momento de oración ante o Santísimo
Venres 1 de marzo de 2013
10:00 Eucaristía na Parroquia de SANTIAGO A NOVA
Conferencias na CASA DO SABER. (Vicerreitorado de Coordinación e Planificación do Campus de Lugo da USC, Praza de Pío XII, 3):
11:00 Conferencia “A cea do Señor: memoria e promesa. Historia e escatoloxía”
D. José Antonio González García, profesor emérito do I. Teolóxico Lucense e do I. Teolóxico Compostelán
12:30 Comunicación “A música eucarística do s. XX na Catedral de Lugo”
D. Luís Varela Castiñeira, Párroco de Santiago A Nova e membro do LEC
Exposición na Parroquia de SANTIAGO A NOVA
17:00 Presentación e apertura da exposición “Viron e creron”. A alegría e a beleza de ser cristiáns
Dª Marta Rivera de la Cruz, Xornalista e escritora
D. David Varela Vázquez, Secretario do LEC e profesor do I. Teolóxico Lucense
19:30 Conferencia “A contemporaneidade de Cristo”
D. Javier M. Prades López, Reitor Magnífico da Univ. Eclesiástica San Dámaso
Sábado día 2 de marzo de 2013
10:00 Conferencia “A Eucaristía e o sacerdocio do fieis”
D. José Ramón Villar Saldaña, Profesor da Facultade de Teoloxía da Universidade de Navarra
Categorías DioceseEtiquetas Encontro Eucarístico Lucense2 comentarios
O P. Sayés inicia o ciclo de conferencias “Occidente ante o século XXI”
25/02/2013 por A Nosa Voz
A primeira conferencia é do Padre Sayés, co título conferencia “Por que creo (No Ano da fe)”, o martes 26 ás 20 h. no Salón de Actos da Deputación de Lugo. O padre Sayés é profesor de teoloxía fundamental na Facultade de Burgos.
Francisco Vázquez e Frei Francisco Castro son os outros conferenciantes deste ano 2013 que intervirán os días 5 e 13 de marzo, respectivamente.
Categorías DioceseEtiquetas Xunta confrarías Semana SantaDeixa un comentario
1 2 … 4 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl gl es gl it nl gl gl gl gl gl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Nosa Señora dos Ollos Grandes, patroa de Lugo – A Nosa Voz
Vida e actualidade da Diocese de Lugo
O vindeiro mércores, 15 de agosto, a Diocese e o pobo de Lugo, con motivo da solemnidade da Asunción da Virxe María, renderá homenaxe á súa patroa baixo a fermosa advocación da “Nosa Señora dos Ollos Grandes”. En verbas do historiador Narciso Peinado, os lucenses temos o privilexio dunha “fermosa, orixinal e feliz advocación”.
Ás doce do mediodía, o Bispo da Diocese presidirá a Eucaristía que concluirá cunha entrañable ofrenda floral na capeliña barroca dedicada a Nosa Señora. Nese momento, acompañado do Cabido da S. I. Catedral, da Alcaldesa, dunha representación do Concello e das autoridades locais e cunha nutrida representación de fieis que se congregan física e espiritualmente na Capeliña da Señora, contemplan a imaxe da Patroa e venérana con filial devoción. Estamos ante unha devoción popular moi antiga. A cantiga 77 do rei Alfonso X o Sabio, recordando os milagres da Nosa Señora, é unha testemuña veraz da devoción a María expresada nunha imaxe moi anterior á actual. Parece evidente que esta imaxe actual da Virxe representa, dun xeito moi semellante, á que o Rei Sabio lle cantou no seu día. Na imaxe actual, María está representada de pé, con manto e túnica longas; a cabeza cuberta cun veo que deixa amosar unha fermosa melena ondulada; mentras suxeita o Neno coa man esquerda, ofrécelle a este, coa dereita, o peito nutricio (daí tamén a advocación da Virxe do Leite), branco e espido; o neno viste roupas amplas, leva unha bola na man esquerda, vai descalzo e coloca a manciña dereita sobre o peitiño da súa nai.
Pero que ten, pois, de orixinal esta advocación? Máis aló do argumento da fermosura do corpo e da grandeza dos ollos expresados na imaxe, agóchase un xeito popular de entender a devoción a María, unha Marioloxía dos ollos e das miradas, substractos teolóxicos con arraigadas fundamentacións bíblicas, froito dun pensamento ben elaborado e oculto, en ocasións, detrás de pregarias e expresións relativas ao corazón humano e a sentimentos fondamente relixiosos. Neste contexto pódese entender a tradición que asegura que, inspirado nesta imaxe, compuxo San Pedro de Mezonzo a “Salve Regina”. Os ollos son o correlato do corazón, e dado que o corazón se substrae a todas as miradas porque está escondido no peito, búscaselle unha correspondencia exterior que é precisamente a dos ollos.
Nun estudo sobre María e Galicia do ano 1947, o entón coéngo mestrescola e Reitor do Seminario de Santiago, referíndose ao desterro do Bispo Odoario, a reedificación do templo de Santa María e a recuperación da imaxe da Virxe no templo, afirma: “aquella imagen cuyos ojos grandes no se apartaron un momento de su pueblo escogido, durante los días del cautiverio”. Certamente os ollos da Virxe de Lugo parécense, coa súa mirada atraínte, a un imán. Así o testemuñan centos de fieis que cada día a contemplan. Nunca está soa. É notorio para os lucenses que Ela estende a súa doce mirada sobre todos os fieis e nunca os abandona nas peticións de auxilio e socorro.
Queira Deus que aprendamos a mirar limpa e misericordiosamente a todos como Ela nos mira.
José Mario Vázquez Carballo
Vicario Xeral da Diocese
Categorías OpiniónEtiquetas Virxe dos Ollos Grandes
Encontro Mundial das Familias
XXVIII Festa Convivencia cos maiores de Samos
Deixa un comentario Cancelar a resposta
Recibir un email cos seguintes comentarios dese artigo.
Recibir un email con cada novo artigo.
Este sitio emprega Akismet para reducir o spam. Aprende como se procesan os datos dos teus comentarios.
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto: